Kui oli näha, et Kikust täna asja pole, ja et etteotsa asuvad Björgen ja Kovalczyk, ei olnud enam küsimustki, kelle poolt olla - loomulikult Justyna! Ta on läbi selle hooaja olnud stabiilselt kõva mutt, ei ole end hoidnud spetsiaalselt olümpia jaoks. Tema suuski teevad eesti kutid! Ja eriti hea oli tema sõnavõtt sellest, et tal oli piinlik kaotada haigele inimesele - Björgenile, kel on diagnoositud astma ja kes võib seetõttu kasutada  selliseid aineid, mida teised suusatajad ei või. Ma arvan, et see oli viha, mis ta täna finishisse viis ja me hoidsime talle pöialt. Milline lõpp sellel sõidul oli! Väga vinge, ja kui oli näha, et Justyna võidab, oli tunne, nagu oleks ise võitnud ja pisarad tahtsid silma tulla   Justyna oli seda väärt!